<classify> KATIBU Mkuu wa Wizara ya Maji, Profesa Kitila Mkumbo ametengua uteuzi wa mameneja 14 wa mikoa na wilaya wa Wakala wa Maji na Usafi wa Mazingira Vijijini Ruwasa kutokana na utendaji wao kutoridhisha.Akizungumza jana na waandishi wa habari jijini Dodoma, Profesa Mkumbo amesema viongozi hao waliteuliwa Julai mwaka huu na wamefanyiwa tathmini kwa miezi mitatu kulingana na majukumu waliyokuwa wamepewa, lakini utendaji wao haujaridhisha.Tulisema tutawapima kila robo ya mwaka na kutokana na tathmini tuliyofanya tumeamua kufanya mabadiliko katika ngazi za mikoa pamoja na wilaya na katika mabadiliko haya tumefanya mabadiliko ya vituo vya kazi kwa wahandisi na mameneja na kuteuwa wengine wapya,alisema.Aliwataja waliotenguliwa kuwa ni Genes Kimaro, Sylivester Paulin, Fredrick Magige, Renatus Gumba, Emmanuel Alexandar, Frank Elisa, Grace Mukulasi, Joseph Ntellya, Michael Ndunguru, Bahati Haule, Daudi Amlima, Crispin John, Aaron Swai na Renard Baseki.Alisema hao watapangiwa vituo vyao vya kazi baadaye kuendelea na kazi ya uhandisi. Kimaro aliyekuwa Kaimu Meneja Mkoa Singida sasa anakwenda kuwa Mhandisi Mkuu Ofisi ya Mkoa wa Manyara.Paulin ambaye alikuwa Kaimu Meneja Ofisi ya Ruwasa Mkoa wa Katavi amehamishiwa kuwa Mhandisi Mkuu Ofisi ya Mkoa wa Songwe.Magige anatoka kuwa Kaimu Meneja Ofisi ya Mkoa wa Njombe kwenda kuwa Mhandisi Mkuu Ofisi ya Ruwasa Mkoa wa Iringa. Gumba anatoka kuwa Kaimu Meneja Ofisi ya Mkoa wa Lindi kwenda kuwa Mhandisi Mkuu Ofisi ya Mkoa wa Mtwara.Alexandar anatoka kuwa Kaimu Meneja Ofisi ya Mkoa Morogoro kwenda kuwa Mhandisi Mkuu Mkoa wa Singida. Elisa anatoka kuwa Kaimu Meneja Mkoa wa Tanga kwenda kuwa Mhandisi Mkuu Ofisi ya Mkoa Arusha. Mukulasi anatoka kuwa Kaimu Meneja Ofisi ya Ruwasa wilaya ya Tanganyika kwenda kuwa Mhandisi Mkuu Ofisi ya Wilaya ya Sikonge.Ntellya kutoka kuwa Kaimu Meneja Ofisi ya Wilaya ya Mufindi kwenda kuwa Mhandisi Mkuu ofisi ya Wilaya ya Kilolo.Ndunguru kutoka kuwa Kaimu Meneja Ofisi ya wilaya ya Mkinga kwenda kuwa Mhandisi Daraja la Kwanza ofisi ya wilaya ya Ikungi. Bahati Haule kutoka kuwa Kaimu Meneja ofisi ya wilaya ya Rungwe kwenda kuwa Mhandisi Mkuu ofisi ya wilaya ya Sumbawanga.Amlima alikuwa Kaimu Meneja ofisi ya wilaya ya Mbogwe anakwenda kuwa Mhandisi Daraja la Kwanza Ofisi ya Mkoa wa Katavi. Crispin John alikuwa Kaimu Meneja ofisi ya wilaya ya Magu anakwenda kuwa Mhandisi Daraja la Pili Ofisi ya Mkoa wa Kagera.Aaron Swai alikuwa Kaimu Meneja ofisi ya wilaya ya Bukombe anakwenda kuwa Mhandisi Daraja la Kwanza ofisi ya wilaya ya Singida. Renard Baseki alikuwa Kaimu Meneja ofisi ya wilaya ya Nanyumbu anakwenda kuwa Mhandisi Mkuu Wilaya ya Mkuranga.Alisema watapangiwa vituo vyao vya kazi baadaye kuendelea na kazi ya uhandisi.Katibu huyo alisema viongozi hao wametenguliwa kutokana na kasi yao ya kiutendaji kutoendana na kasi ya wizara, Ruwasa na sekta yenyewe inavyotaka.Tunataka kasi na matokeo ya haraka na tunapoona hayaendi vizuri tunafanya maamuzi.Akizungumzia utendaji kazi wa wakala huo kwa kipindi cha miezi mitatu, Profesa Mkumbo alisema Ruwasa imekabidhiwa kuendelea kusimamia jumla ya miradi 652 vijijini ambayo ipo katika wilaya nchini. Kwa kipindi cha Julai hadi Oktoba mwaka huu, jumla ya miradi ya maji 69 imekamilika yenye vituo vya kuchotea maji 1,549 na ambayo inahudumia watu 412,250.Kwa ujumla kasi ya usimamizi wa miradi imeongezeka tangu kuanza kazi kwa Ruwasa ambapo sasa wastani wa maendeleo ya miradi ni asilimia 64 ukilinganisha na asilimia 53 wakati Ruwasa inaanza, alisema.Alisema katika kipindi hicho cha utekelezaji wa bajeti ya mwaka 201920, jumla ya miradi 108 imelipwa jumla Sh bilioni 14.2. Miradi hiyo inatarajiwa kuhudumia wananchi 1,120,623 katika maeneo ya vijijini.  <topic>: KITAIFA 